B.C. Bill

B.C. Bill estas dudimensia agada videoludo publikigita de Imagine Software en 1984. Ĝi estis publikigita por Commodore 64, ZX Spectrum, TRS-80 CoCo, Dragon 32/64 kaj BBC Micro.

Ludomaniero
La ludanto kontrolas la eponiman B.C. Bill, kavernulon, kiu devas kolekti edzinojn kaj sufiĉe da manĝaĵoj por nutri sian kreskantan familion, samtempe evitante predantajn dinosaŭrojn. Bill estas armita per bastono, kiun li uzas por ŝokigi kavernulinojn kaj mortigi diversajn vagantajn estaĵojn. Malgrandaj estaĵoj estas porteblaj reen al la kaverno kiel manĝaĵo, dum pli grandaj dinosaŭroj manĝas potencialajn edzinojn kaj manĝaĵon, kaj mortigas Bill ĉe tuŝo. Bill povas morti pro rompiĝinta koro se tro multaj edzinoj forlasas la kavernon, kaj pro malsato se li ne povas provizi sufiĉe da manĝaĵo por nutri sin kaj sian familion.

La sezonoj ŝanĝiĝas, kio influas la nombron kaj diversecon de bestoj kaj ankaŭ funkcias kiel interna luda tempomekaniko : en printempo, ĉiu edzino kiu havas manĝaĵon produktos infanon, dum en aŭtuno, ajna edzino sen manĝaĵo mortos kaj ajna infano sen manĝaĵo forlasos la hejmon.

Disvolvo
B.C. Bill estis evoluigita en Britio de Creative Technology Group. Ĝi estis publikigita de Imagine Software en 1984 kaj en Hispanio de ABC Soft. Aldonaj versioj de la ludo estis evoluigitaj kaj publikigitaj por la personaj komputiloj Commodore 64, ZX Spectrum, TRS-80, Dragon 32/64 kaj BBC Micro.

La ludo estis la lasta titolo publikigita de Imagine, kiu spertis bankroton en julio 1984 pro nepagitaj ŝuldoj je £10,000.  Antaŭ la kolapso de la kompanio, la alia firmao Beau Jolly akiris la rajtojn por merkatigi la ludojn de Imagine. Post la malapero de la kompanio Beau Jolly do pritraktis la merkatumadon kaj distribuon de B.C. Bill.

Recenzo
La videoludo ricevis ĝenerale favorajn recenzojn post ties publikigo. Recenzistoj laŭdis ĝiajn grafikojn, sonon kaj ludeblecon. Tamen, rigardante reen al la ludo en 2010, Retro Gamer priskribis ĝin kiel "ekstreme malbona ludo".

Dum recenzantoj daŭre laŭdis la ludmekanikojn, B. C. Bill estis forte kritikita de ambaŭ samtempulaj kaj modernaj recenzantoj pro sia seksisma temaro. Kerno de la ludado ja inkludas la batadon de virinoj, tirante ilin per la haroj en kavernon por edzinigi ilin. Ron Smith, de Your Sinclair (tiam Your Spectrum) spekulaciis ke tio povus esti intenca celo de Imagine, kaj Tim Best de Imagine ŝajne konfirmis tion, dirante ke li atendis feminismajn manifestaciojn ekster la oficejoj de Imagine en Liverpulo.

 Referencoj 

 Eksteraj ligiloj 
 B.C. Bill ĉe MobyGames

Kategorio:Videoludoj aperintaj en 1984
Kategorio:Videoludoj okazantaj dum prahistorio
Kategorio:Agadaj videoludoj
Kategorio:Videoludoj de Imagine Software
Kategorio:Videoludoj kreitaj en Britio
Kategorio:Videoludoj ludeblaj per Commodore 64
Kategorio:Videoludoj ludeblaj per ZX Spectrum
Kategorio:Videoludoj ludeblaj per TRS-80 Color Computer
Kategorio:Videoludoj ludeblaj per Dragon 32
Kategorio:Videoludoj ludeblaj per BBC Micro kaj Acorn Electron